

**Republika e Kosovës**

**Republika Kosova - Republic of Kosovo**

***Qeveria - Vlada - Government***

**Br. 01/07**

**Datum: 11.03.2020**

Na osnovu člana 92. stav 4. i člana 93. stav (4) Ustava Republike Kosovo, na osnovu članu 4. Uredbe br. 05/2020 o oblastima administrativne odgovornosti kancelarije premijera i ministarstava, u skladu sa članom 19. Pravilnika o radu Vlade Republike Kosova br. 09/2011, Vlada Republike Kosovo, na sednici održanoj 11. marta, donosi ovu:

**O D L U K U**

1. U cilju sprečavanja infekcije Corona virusom COVID-19, usvaja se zahtev Ministarstva zdravlja za preduzimanje sledećih mera:
   1. Prekid obrazovno vaspitnog procesa u javnim i privatnim obrazovnim institucijama na svim nivoima do 27. marta 2020, sa preporukom da se jedan roditelj oslobodi sa posla (ova mera se ne odnosi na radnike u zdravstvenom i bezbednosnom sektoru).
   2. Privremeno suspendovanje vazdušnih i kopnenih putnih linija iz zemalja sa visokim i srednjim rizikom (do jedne druge odluke).
   3. Obavezna kontrola putnika od strane medicinskih timova GCPM-a na svim ulazima i izlazima Kosova uz podršku Policije Kosova svih građana koji dolaze iz područja epidemije, radi otkrivanja slučajeva sa COVID-19 i preduzimanja preventivnih mera.
   4. Obavezno samo-karantiniranje za sve građane koji uđu u Republiku Kosovo iz područja sa visokim i srednjim rizikom od epidemije, u skladu sa smernicama SZO (nesprovođenje je kažnjivo u skladu sa Zakonom o sprečavanju zaraznih bolesti). Ako se određene osobe ne mogu samo-karantinirati, preporučuje se njihovo smeštanje u zajedničke karantine koje odredi Vlada Republike Kosovo.
   5. Javne i nejavne aktivnosti mogu se odvijati zatvorene / bez prisustva publike kao što su: sportski događaji/skupovi, skupovi, koncerti, konferencije, okrugli stolovi do jedne druge odluke.
   6. Zabraniti aktivnost restorana, noćnih klubova, teretana, bazena posle 23:00 časova.
   7. Zabraniti izvoz medicinske opreme, materijala i lekova od strane privrednih subjekata i proizvođača, osim odlukom Vlade.
   8. Sve vladine institucije, kao i javna i privatna preduzeća, dužne su da preduzmu mere zaštite i dezinfekcije u svim institucijama prema uputstvima Ministarstva zdravlja, koje se odnose na pojačane higijenske mere.
   9. Sva javna preduzeća i privatne kompanije koja vrše javni prevoz putnika dužni su redovno dezinfikovati prevozna sredstva.
   10. Zabranjuje se međunarodni organizovani prevoz (autobusom, minibusom i slično) prema zemljama sa visokim rizikom i obrnuto.
   11. Fizička i pravna lica koja ne poštuju i krše preporuke biće kažnjena u skladu sa važećim zakonodavstvom.
2. Ministarstvo zdravlja i druge relevantne institucije dužne su da izvrše sve postupke za sprovođenje ove Odluke.
3. Odluka stupa na snagu na dan potpisivanja.

**Albin KURTI**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Premijer Republike Kosovo

**Dostavlja se:**

* Zamenicima premijera
* svim ministarstvima (ministrima)
* Generalnom Sekretaru KP-a
* Arhivi Vlade.